**Rutger C. Bregman** (født 1988) er en nederlandsk historiker og forfatter. Han har utgitt fire bøker om historie, filosofi og økonomi. Boken *Utopia for realister* har blitt oversatt til tretti språk, blant annet norsk. Bregmans arbeid har vært omtalt av BBC, *The Washington Post*, *The Guardian*. Sistnevnte beskriver Bregman som "Nederlands vidunderbarn for nye ideer" og av *TED Talks* som "en av Europas mest fremtredende unge tenkere". Foredraget «Poverty isn't a lack of character; it's a lack of cash» (*Fattigdom er ikke mangel på karakter; det er mangel på penger*), ble valgt av TED kurator Chris Anderson som et av de ti beste foredragene i 2017.

Utdanning
---------

Bregman tok sin bachelorgrad i historie ved Universitetet i Utrecht i 2009. Mastergraden i historie tok Bregman i 2012, dels i Utrecht og dels ved University of California, Los Angeles. Bregman hevder også å ha undervist i historie ved Utrecht Universitet fra 2009 til 2011.

Karriere
--------

Bregman planla å bli en akademisk historiker, men begynte i stedet å arbeide som journalist. Bregman har skrevet boken *Utopia for realister: Gratis penger til alle, 15 timers arbeidsuke og en verden uten grenser*, som kom i norsk oversettelse i 2017. Han er spaltist i den nederlandske nettavisen *De Correspondent*, og har to ganger blitt nominert til European Press Prize for arbeidet. I 2013 mottok Bregman den årlige bokutmerkelsen fra tenketanken Liberales for den mest bemerkelsesverdigee nederlandske sakprosaboken *De geschiedenis van de vooruitgang (Fremgangens historie)*. Som student var Bregman medlem av det kristne studentforbundet SSR-NU.

TED Talks
---------

Rutger Bregman ' s TED Talk
I hans presentasjon for TED, "Fattigdom er ikke mangel på karakter; det er mangel på penger", argumenterer Bregman for en borgerlønn som løsning for å avslutte fattigdom.

Andre aktiviteter
-----------------

I januar 2019 deltok Bregman i en paneldebatt på World Economic Forum i Davos, der han kritiserte konferansen for sitt fokus på filantropi heller enn skatteundragelser og behovet for rettferdig beskatning. Tordentalen ble sitert av en rekke internasjonale medier, delt og diskutert i sosiale medier.

Etter talen i Davos ble Bregman intervjuet av den amerikanske Fox News-programlederen Tucker Carlson. Bregman fortalte der at USA "lett kan slå ned på skatteparadiser" hvis de ønsket det, men at Fox News aldri ville dekke historier om skatteunndragelse begått av de velstående. Bregman sa at Carlson selv hadde mottatt "skitne penger" i tiden som "senior fellow" hos CATO Institute, en tenketank som er "finansiert av Koch milliardærene"—Charles Koch og David Koch. Han sa at Carlson og andre Fox News ankere er "millionærer lønnet av milliardærer"—med henvisning til Fox-sjef Rupert Murdoch og, i Carlsons tilfelle, Koch-brødrene. Bregman fortalte Carlson at "det Murdochene ønsker at du skal gjøre [på Fox News] er å gjøre innvandrere til syndebukker, i stedet for å snakke om skattesystemet". Carlson ble provosert av dette, og intervjuet ble aldri sendt. Bregman besluttet derfor å legge ut en kopi av seansen som ble filmet i kontrollrommet av studioet Bregman ble intervjuet i. Klippet ble formidlet av NowThis News på YouTube på februar 20, 2019. I juli hadde videoen 2,349,846 visninger.

Viktige temaer
--------------

Gjennomgangstemaene i Bregmans arbeider er borgerlønn, reduksjon av arbeidsuken og åpne grenser.

Referanser
----------

1. ↑   Munzinger Personen, Munzinger IBA 00000031768, besøkt 9. oktober 2017[Hentet fra Wikidata]
2. ↑   www.franksmitha.com[Hentet fra Wikidata]
3. 1 2 3   www.volkskrant.nl[Hentet fra Wikidata]
4. ↑   www.sølvberget.no[Hentet fra Wikidata]
5. ↑  «Inside the 17 March edition». *The Guardian*. 17. mars 2017. Besøkt 7. januar 2018. «Books casts an eye over a theory of modern utopia by the Dutch wunderkind of new ideas, Rutger Bregman»
6. ↑  «Biography: Rutger Bregman, author of *Utopia for Realists*». TED Talks. Besøkt 7. januar 2018.
7. ↑  «Curator's Picks: Top 10 TED Talks of 2017». TED Talks. Besøkt 7. januar 2018.
8. ↑  «I Want the State to Think like an Anarchist: Dutch Historian Rutger Bregman on Why the Left Must Reclaim Utopianism». Besøkt 23. februar 2019.
9. ↑  'Ik heb een rotsvast vooruitgangsgeloof' (*in Dutch*). *de Volkskrant*.
10. ↑  «Rutger Bregman: 'We could cut the working week by a third'». Besøkt 22. februar 2019.
11. ↑  Bregman, Rutger, 1988- (2017). *Utopia for realister*. Oslo: Spartacus. ISBN 9788243011304. OCLC 1028453015. CS1-vedlikehold: Flere navn: forfatterliste (link)
12. ↑  Bregman, Rutger C. (17. mars 2018). «Look at the phone in your hand – you can thank the state for that». *The Guardian*.
13. ↑  «Utopia for Realists: This book originated on De Correspondent». De Correspondent. Besøkt 7. januar 2018.
14. ↑  Bregman, Rutger C. (2013). *De geschiedenis van de vooruitgang*. De Bezige Bij. ISBN 978-90-2347754-9.
15. ↑  Rutger C. Bregman. Met de kennis van toen: Actuele problemen in het licht van de geschiedenis, De Bezige Bij, 2012, ISBN 978-90-2347212-4
16. ↑  «Profile». TED2017. Besøkt 7. januar 2018.
17. ↑  «Poverty isn't a lack of character; it's a lack of cash». TED2017. Besøkt 7. januar 2018.
18. ↑  «Poverty isn't a lack of character; it's a lack of cash». TED2017. Besøkt 7. januar 2018.
19. ↑  «'It's like the 'T' word is forbidden'». Besøkt 2. februar 2019.
20. ↑   *Historian who confronted Davos billionaires leaks Tucker Carlson rant*, The Guardian, 2019-02-20, besøkt 2019-07-22
21. ↑  «Cato Institute: Immigration». Besøkt 24. juni 2019.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** CiNii **·** Munzinger (iba)
 |